**Správa prezidenta za rok 2022**

Konferencia SAG, hotel Telgárt, Telgárt , 8.5.2023

Výkonný výbor: Poliak prezident, Strelka hospodár, Králik S., Králiková Z., Lisá S.

Vážení prítomní priatelia, hráči go. Po deviatich rokoch končím vo funkcii prezidenta a teda štatutára, ale budem pokračovať v práci vo Výkonnom výbore. Novému prezidentovi prajem veľa zdaru pri plnení poslania a  úloh SAG, ako je to uvedené v našich Stanovách Chcem týmto poďakovať všetkým členom Vvýboru za odvedenú prácu, za množstvo hodín, ktoré bezplatne obetovali pre go. Ďakujem aj všetkým darcom 2% a plátcom členského, stošestnástim aktívnym hráčom, ktorí mali v roku 2022 aspoň tri aktivity, dvestošestnástim členom SAG, a hlavne vám prítomným na tejto konferencii. Dnes sa hlasuje podľa predvlani schválených Stanov, teda zástupca klubu má taký počet hlasov, ako je počet hráčov nad 16 rokov klubu, ktorí zaplatili členské plus jeden hlas (zástupca GKK má ešte jeden hlas za majstra Slovenska (Boris Dovčík)).

Go sa v poslednej dobe v dôsledku AI, covid opatrení alebo vojny na Ukrajine zmenilo. Myslím najmä na hru, tréningy, prípravu, online turnaje, opatrenia voči podvodom. Stále pokračujeme akoby v provizórnom režime. V auguste by mali byť 18. KPMC, do 15.5. treba nahlásiť reprezentanta, propozície zatiaľ neprišli. O MSA je zatiaľ ticho..

U nás na Slovensku sme postúpili na vyššiu kvalitatívnu úroveň, dostávame štátny príspevok. Daň za to je dodržiavanie povinností uznaného zväzu podľa Zákona o športe. Na rok 2022 sme dostali Príspevok 20000 € na projekt „Plnenie úloh verejného záujmu v športe“. Odôvodnenie ministerstva: „Vzhľadom k tomu, že dňa 14.10.2021 bolo Slovenskej asociácii go vydané osvedčenie o uznaní za národný športový zväz, avšak v roku 2022 nemá v zmysle zákona č. 440/2015 Z. z. o športe nárok na príspevok uznanému športu, je navrhovaná suma navýšená o 100% oproti sume, ktorá bola poskytnutá danej organizácii na účel "Rozvoj športov, ktoré nie sú uznanými podľa zákona č. 440/2015 Z. z. o športe" v rokoch 2020 a 2021.“ Z tohto Príspevku sme všetko ku dňu 31.12.2022 podľa zákona vyčerpali. Vyúčtovanie sme podali 14.4.2023,

Na rok 2023 sme uzavreli s Sekciou športu na MŠVVaŠ Zmluvu o poskytnutí príspevku uznanému športu na 29100 €, zatiaľ sme dostali dve dávky vo výške 50%. Výbor schválil dotáciu na GPS turnaje 2023 - 250 €, max. 80,- € na turnaj na hráča , na MSR preplatenie štyroch nocí na MSR v plnej výške pre hráčov, ktorí odohrajú všetkých 7 kôl hlavného turnaja a jeden sprievodný turnaj (9x9, MSR žien alebo MSR juniorov) v maximálnej výške 150 € teda toto ubytovanie s polpenziou (znížené o 10% pre hráčov, ktorí zaplatili členské po 31.01.2023)

Daňové priznania za rok 2022 sme podali v termíne 22.03.2022. Členské do EGF a IGF za rok 2022 sme zaplatili

Na SOŠV sme 12.4.2023 znovu dali žiadosť stať sa ich členom. 26.5.2023 by nás mali prijať na Valnom zhromaždení SOŠV. Zasadnutia sa zúčastní aj viceprezident MOV Juan Antonio Samaranch Salisachs mladší. Členstvo v SOŠV nám zvýši význam, pomôže s administratívou, hospodárením, budeme oficiálnejší, profesionálnejší z hľadiska riadenia. Uzavreli a ukončili sme Mandátnu zmluvu na doručovateľský servis na Slovenská olympijská marketingová, a.s. (SOM), ktorú sme platili osem mesiacov po 36.- € a uzatvorili novú v októbri so Slovenskou poštou na PostBox v sume 5,90.- € na mesiac.

V roku 2022 do GPS bolo zarátaných osem turnajov, vrátane MSR, 82 účastníkov, vyhral Ondrej Králik, 2. Boris Dovčík , 3.Slavomír Králik. GPS juniorov spomedzi 13 juniorov vyhral Ondrej Králik, 2. Pavol Almáši, 3. Oliver Seman. Ďakujem organizátorom turnajov, hlavne Slavovi, Lacovi a Julovi . Usporiadali sme aj bleskové turnaje na malých doskách v Bratislave a v Košiciach, pre začínajúcich alebo zatiaľ neaktívnych hráčov, za účelom dosiahnutia stovky aktívnych hráčov.

Usporiadali sme Majstrovstvá Slovenska v týchto kategóriách:

Názov víťaz

MSR Boris Dovčík

MSR ženy Zuzana Králiková

9x9 Ondrej Králik

13x13 Miroslav Šmíd

Rapidgo Ondrej Králik

Rengo Slavomír Králik, Martin Strelka

Pairgo Zuzana Králiková, Milan Jadroň

MSRJ12 Szilárd Mihály Papp

MSRJ16 Oliver Seman

MSRJ20 Oliver Seman

Naša účasť na medzinárodných majstrovstvách v roku 2022:

|  |  |  |  |
| --- | --- | --- | --- |
| Názov a miesto konania | Dátum konania | Víťazi | Umiestnenie našich reprezentantov |
| MSAma Čína, online | 23.11.-4.12.2022 | 1.Bai Baoxiang CHI, 2. Choi Hyung-young KOR, 3. Park Young-woon HK | 20. Peter Smolárik(45) |
| ME Vatra Dornei, RO | 24.-31.7.2022 | 1. Benjamin Dréan-Guénaïzia F , 2. Artem Kachanovskyi UA, 3. Fredrik Blomback SE | bez slovenskej účasti |
| ME ženy Budapešť, HU | 24.-25.9.2022 | 1. Rita Pocsai HU, 2. Ariane Ougier FR, 3. Manja MArz DE | 16. Zuzana Králiková (40) |
| ME Pairgo, Štrasburg, F | 8.-9.10.2022 | 1. Ariane Ougier, Benjamin Dréan-Guénaïzia FR, 2. Zhao Pei, Lukas Krämer DE, 3. Christina Klupsch, Christopher Kacwin DE | 13. Lucia Takáčová, Peter Smolárik (21) |
| MEJ U20 Praha, ČR | 10.-12.3.2022 | 1. Arved Pittner DE, 2. Davide Bernardis IT, 3. Denis Dobranis RO | 17. Ondrej Králik (40) |
| PETGC, online, tímy | 12.10.2021 - 10.5.2022 | 1, UA, 2. FR, 3. ČR | 28. SK |
| EYGTC, online, juniori tímy | 14.11.2021 - 13.2.2022 | 1. RU, 2. FR, 3. UK, 12. SK | 12. SK |
|  |  |  |  |

Miroslav Poliak

prezident SAG V Telgárte 7.5.2023